**DOM ZDRAVLJA KARLOVAC**

**UPRAVNO VIJEĆE**

**Z A P I S N I K**

**s 40. sjednice Upravnog vijeća**

**Doma zdravlja Karlovac, održane dana**

**31. svibnja 2021. godine**

**Karlovac, svibanj 2021.**

**===================================================================**

**DOM ZDRAVLJA KARLOVAC**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-974/2-21**

**Karlovac, 31. svibanj 2021. godine**

**Z A P I S N I K**

s **40. sjednice** Upravnog vijeća Doma zdravlja Karlovac, održane dana 31. svibnja 2021. godine s početkom u 8,00 sati.

Sjednica je održana telefonski sukladno čl. 7. st. 3. Poslovnika o radu Upravnog vijeća, Broj: 12-231/18 od 31. siječnja 2018. godine, zbog hitnosti za usvajanjem Izvješća o financijskom poslovanju Doma zdravlja Karlovac, a sukladno mjerama Stožera civilne zaštite Republike Hrvatske vezano uz epidemiju bolesti COVID-19.

Poziv s materijalima za 40. sjednicu Upravnog vijeća Doma zdravlja Karlovac dostavljen je članovima Upravnog vijeća dana 27. svibnja 2021. godine putem e-pošte i putem dostavljača (Dostavnica Br. 12-974/21) zbog količine materijala.

Svi članovi Upravnog vijeća, Dražen Tufeković, dr. med., spec. opće kirurgije, subspecijalist abdominalne kirurgije, predsjednik, Anita Lukačić, struč. spec. oec., zamjenica predsjednika, Sanja Brleković, dr. med. spec., član, Oliver Budimir, struč. spec. ing. sec., član te Blaženka Andrijašević, ekon. tehničar, član, kontaktirani su dana 31. svibnja 2021. godine telefonskim putem i odazvali su se pozivu.

Svi članovi Upravnog vijeća su glasovali o predloženom Dnevnom redu i točkama istog putem elektroničke pošte.

Predložen je sljedeći

D N E V N I R E D

1. Usvajanje Zapisnika s 39. sjednice Upravnog vijeća Doma zdravlja Karlovac
2. Usvajanje Izvješća o financijskom poslovanju Doma zdravlja Karlovac za mjesec travanj 2021. godine

1. Donošenje Odluke o otpisu nenaplaćenih potraživanja

 4. Donošenje Odluke o ponovljenoj javnoj prodaji službenog vozila

 5. Utvrđivanje potrebe zapošljavanja

 6. Donošenje Pravilnika o izmjenama i dopunama Pravilnika o unutarnjem ustroju

 i sistematizaciji radnih mjesta Doma zdravlja Karlovac

 7. Zamolba za financiranje školarine

 8. Odobrenje za nabavu sanitetskih vozila sukladno Planu nabave Doma zdravlja

 2021. godinu

 9. Različito

Predloženi Dnevni red je jednoglasno s pet glasova ZA usvojen.

**Točka 1.**

Zapisnik sa 39. sjednice Upravnog vijeća Doma zdravlja Karlovac dostavljen je članovima Upravnog vijeća u privitku Poziva za 39. sjednicu, te je Upravno vijeće bez primjedbi, temeljem članka 22. Poslovnika o radu jednoglasno s pet glasova ZA donijelo slijedeću

O D L U K U

Članak 1.

Usvaja se Zapisnik sa 39. sjednice Upravnog vijeća Doma zdravlja Karlovac održane dana 23. travnja 2021. godine.

Članak 2.

Ova Odluka stupa na snagu danom donošenja.

 **Točka 2.**

Na temelju pisanih materijala dostavljenih u prilogu Poziva za 40. sjednicu Upravnog vijeća, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

Članak 1.

Usvaja se Izvješće o financijskom poslovanju Doma zdravlja Karlovac za mjesec travanj 2021. godine koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja

**Točka 3.**

Na temelju pisanih materijala dostavljenih u prilogu Poziva za 40. sjednicu Upravnog vijeća odnosno prijedloga Odluke o otpisu nenaplaćenih potraživanja Doma zdravlja Karlovac za 2020. godinu, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

Članak 1.

Odobrava se otpis nenaplaćenih potraživanja Doma zdravlja Karlovac za 2020. godinu u iznosu od 6780,09 kn zbog nemogućnosti naplate sukladno Popisu s brojevima računa, ordinacijama i iznosima koji se nalazi u prilogu ove Odluke i čini njezin sastavni dio.

Članak 2.

Sastavni dio ove Odluke su Bilješke uz otpis potraživanja po ordinacijama i iznosima uz kraće obrazloženje razloga za otpis.

Članak 3.

Zadužuje se Odsjek za računovodstvo Doma zdravlja Karlovac za evidentiranje promjena u poslovnim knjigama Doma zdravlja Karlovac sukladno ovoj Odluci.

Članak 4.

Ova Odluka stupa na snagu danom donošenja.

**Točka 4.**

U materijalima uz Poziv za 40. sjednicu Upravno vijeće je izviješteno da sukladno Odluci Upravnog vijeća Doma zdravlja Karlovac o ponovljenoj prodaji i rashodovanju vozila, donesenoj na 39. sjednici Upravnog vijeća održanoj 23.4.2021. godine, i provedenom postupku ponovljene javne prodaje službenog vozila sukladno Odluci ravnateljice Doma zdravlja o ponovljenoj javnoj prodaji službenog vozila, Urbroj: 01-844/21 od 6. svibnja 2021. godine objavljenoj na oglasnoj ploči i internetskoj stranici Doma zdravlja Karlovac, za vozilo Citroen Jumper C-132677, 2.8 HDI, 94 KW, godina proizvodnje 2004., broj šasije: VF7ZCPMNB17554745, stanje kilometara: 444343, s utvrđenom početnom cijenom od 6.125,00 kn, u otvorenom roku za dostavu ponuda od 7. do 14. svibnja 2021. godine do 14.00 sati nije zaprimljena niti jedna ponuda. Stoga je Upravnom vijeću predloženo umanjenje za 40% od početne cijene koja je iznosila 6.125,00 kn u citiranoj Odluci Upravnog vijeća.

Slijedom navedenog, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

O PONOVLJENOJ PRODAJI I RASHODOVANJU VOZILA

Članak 1.

Donosi se Odluka o ponovljenoj javnoj prodaji i rashodovanju sljedećeg vozila, vlasništvo Doma zdravlja Karlovac:

1. Citroen Jumper C-132677, 2.8 HDI, 94 KW, godina proizvodnje 2004., broj šasije: VF7ZCPMNB17554745, stanje kilometara: 444343, s utvrđenom početnom cijenom od 3.675,00 kn (slovima: tritisućešestosedamdesetpetkuna) umanjenom za 40% od početne cijene utvrđene Odlukom Upravnog vijeća o ponovljenoj prodaji i rashodovanju vozila, Broj: 12-765/21, od 23. travnja 2021. godine, koja je iznosila 6.125,00 kn (slovima: šesttisućastodvadesetpetkuna), jer u provedenom postupku ponovljene javne prodaje nije zaprimljena niti jedna ponuda.

Članak 2.

Obvezuje se ravnateljica Doma zdravlja Karlovac da Odluku o ponovljenoj prodaji službenog vozila objavi na internetskoj stranici i Oglasnoj ploči Doma zdravlja Karlovac.

Članak 3.

Ovlašćuje se ravnateljica Doma zdravlja Karlovac, Tatjana Šterk-Tudić, dipl. oec., da donese Odluku o imenovanju članova Povjerenstva za provedbu postupka ponovljene prodaje vozila iz članka 1. ove Odluke te da provede sve potrebne postupke za provedbu ove Odluke u skladu s propisima Republike Hrvatske.

Članak 4.

Ova Odluka stupa na snagu danom donošenja.

**Točka 5.**

Upravno vijeće je u materijalima za 40. sjednicu izviješteno o preuzimanju zdravstvene skrbi pacijenata ordinacije opće/obiteljske medicine na lokaciji Skakavac bb, Skakavac od 1. lipnja 2021. godine, zbog prestanka rada gđe Branke Fudurić, dr. med. te da je sukladno čl. 3.a st. 3. Odluke o izmjenama i dopunama odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja NN br. 22/2020, potrebno ishoditi suglasnost za zapošljavanje doktora medicine specijalista opće/obiteljske medicine ili doktora medicine, jednog izvršitelja/ice i medicinske sestre/tehničara, jednog izvršitelja/ice.

Sukladno članku 58. Zakona o izvršavanju Državnog proračuna Republike Hrvatske za 2021. godinu (NN br. 135/20) propisano je da se proračunskim i izvanproračunskim korisnicima državnog proračuna te javnim ustanovama kojima se sredstva za plaće osiguravaju u državnom proračunu i iz sredstava Hrvatskog zavoda za zdravstveno osiguranje zabranjuje novo zapošljavanje te prijam službenika i namještenika na neodređeno i određeno vrijeme ako im se sredstva za rashode za zaposlene osiguravaju iz općih prihoda i primitaka odnosno iz sredstava Hrvatskog zavoda za zdravstveno osiguranje.

Iznimno od stavka 1. navedenog članka, novo zapošljavanje i prijam službenika i namještenika dopušteni su ako za to postoji opravdani i obrazloženi razlog, u kojem je slučaju za to potrebno dobiti prethodnu suglasnost čelnika nadležnog razdjela organizacijske klasifikacije.

Čelnik nadležnog razdjela organizacijske klasifikacije može donijeti naputak o provedbi stavka 2. navedenog članka.

Ako proračunski korisnici na razini razdjela organizacijske klasifikacije zapošljavaju u skladu sa stavkom 2. ovoga članka, moraju dobiti prethodnu suglasnost ministra nadležnog za poslove uprave i ministra financija.

Nadležni razdjeli organizacijske klasifikacije iz stavka 2. navedenog članka izvještavaju Ministarstvo financija tromjesečno o danim suglasnostima u roku od 15 dana od dana isteka svakog tromjesečja.

Nadležni razdjel organizacijske klasifikacije izvještava Ministarstvo financija o donošenju naputka iz stavka 3. ovoga članka.

Slijedom navedenog, zbog osiguravanja dostupnosti i kontinuiteta zdravstvene zaštite pacijenata ordinacije opće/obiteljske medicine u Skakavcu, Upravno vijeće je temeljem čl. 19. Statuta Doma zdravlja Karlovac jednoglasno s pet glasova ZA donijelo sljedeće odluke:

O D L U K A

Članak 1.

Utvrđuje se potreba zapošljavanja:

1. doktora medicine specijalista opće/obiteljske medicine ili doktora medicine, jednog izvršitelja/ice na neodređeno vrijeme.

Članak 2.

Ova Odluka stupa na snagu danom donošenja.

Obrazloženje

Radi preuzimanja zdravstvene skrbi pacijenata ordinacije opće/obiteljske medicine na lokaciji Skakavac 11, Karlovac, od 1. lipnja 2021. godine, zbog prestanka rada gđe Branke Fudurić, dr. med. s 31.5.2021. godine sukladno Rješenju Ministarstva zdravstva, Klasa: UP/I-543-05/99-03/355, Urbroj: 543-07-2-1/8-21-13 od 11. svibnja 2021. godine, a temeljem čl. 3.a st. 3. Odluke o izmjenama i dopunama odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja NN br. 22/2020, nužno je primiti u radni odnos doktora medicine specijalista opće/obiteljske medicine ili doktora medicine, za rad u ordinaciji opće/obiteljske medicine na adresi Skakavac 11, Karlovac, nakon prestanka rada Branke Fudurić, dr. med..

Slijedom navedenog, donosi se Odluka kao u izreci.

O D L U K A

Članak 1.

Utvrđuje se potreba zapošljavanja:

1. medicinske sestre/tehničara, jedan izvršitelj/ica na neodređeno vrijeme.

Članak 2.

Ova Odluka stupa na snagu danom donošenja.

Obrazloženje

Radi preuzimanja zdravstvene skrbi pacijenata ordinacije opće/obiteljske medicine na lokaciji Skakavac 11, Karlovac, od 1. lipnja 2021. godine, zbog prestanka rada gđe Branke Fudurić, dr. med. s 31.5.2021. godine sukladno Rješenju Ministarstva zdravstva, Klasa: UP/I-543-05/99-03/355, Urbroj: 543-07-2-1/8-21-13 od 11. svibnja 2021. godine, a temeljem čl. 3.a st. 3. Odluke o izmjenama i dopunama odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja NN br. 22/2020, nužno je primiti u radni odnos jednu medicinsku sestru/tehničara za rad u ordinaciji opće/obiteljske medicine na adresi Skakavac 11, Karlovac, nakon prestanka rada Branke Fudurić, dr. med..

Slijedom navedenog, donosi se Odluka kao u izreci.

**Točka 6.**

U privitku Poziva Upravnom vijeću je dostavljen prijedlog Pravilnika o izmjenama Pravilnika o unutarnjem ustroju i sistematizaciji radnih mjesta Doma zdravlja Karlovac za koji je sukladno čl. čl. 150. Zakona o radu (NN br. 93/14, 127/17 i 98/19) provedeno savjetovanje s Radničkim vijećem Doma zdravlja. Izmjene koje su predložene odnosile su se na povećanje broja izvršitelja s 12 na 15 u organizacijskoj jedinici 3. Ostale zdravstvene djelatnosti, u točki 3.2. Djelatnost opće/obiteljske medicine, radi preuzimanja ordinacije opće/obiteljske medicine u Skakavcu i mogućih preuzimanja ordinacija opće/obiteljske medicine liječnika koji odlaze u mirovinu. Nadalje, u točki 3.4. Djelatnost zdravstvene zaštite predškolske djece predloženo je u materijalima za 40. sjednicu Upravnog vijeća povećanje broja izvršitelja s jednog na dva radi povratka sa specijalističkog usavršavanja iz pedijatrije gđe Maje Fiolić, dr. med. krajem 2021. godine. Također, u organizacijskoj jedinici 3. Ostale zdravstvene djelatnosti, predloženo je da se dodaje točka 3.8. Djelatnost zdravstvene zaštite žena s po jednim izvršiteljem u timu - doktorom medicine specijalistom ginekologije i opstetricije ili doktorom medicine specijalistom ginekologije i opstetricije, užim specijalistom te medicinskom sestrom/tehničarem radi preuzimanja ordinacije zdravstvene zaštite žena g. Berislava Kekića, dr. med. spec. ginekologije i opstetricije nakon odlaska liječnika u mirovinu.

Slijedom navedenog, Upravno vijeće je temeljem čl. 19. i 42. Statuta jednoglasno s pet glasova ZA donijelo sljedeću

O D L U K U

Članak 1.

Donosi se Pravilnik o izmjenama Pravilnika o unutarnjem ustroju i sistematizaciji radnih mjesta Doma zdravlja Karlovac, koji se nalazi u privitku ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 7.**

Upravnom vijeću je u materijalima za 40. sjednicu dostavljena Zamolba gđe Jasmine Mikan, stručne prvost. sestrinstva na radnom mjestu pomoćnice ravnatelja za sestrinstvo – glavne sestre Doma zdravlja Karlovac, za financiranje školarine za 2020/2021. godinu - druge godine Diplomskog studija sestrinstva u Varaždinu, koju je Dom zdravlja zaprimio 24.5.2021.

Ravnateljica Doma zdravlja Karlovac je predložila da se zbog izuzetnog zalaganja od početka pandemije bolesti Covid-19 te stručnog i predanog rada u obavljanju poslova vezanih uz sprečavanje širenja virusa sudjelovanjem u radu Covid ambulante, organizaciji i radu na punktu na masovno cijepljenje, radu u mobilnom timu za cijepljenje, aktivnom i stručnom radu na informatičkim rješenjima evidencije cijepljenja, odobri Zamolba gđe Jasmine Mikan, stručne prvost. sestrinstva, pomoćnice ravnatelja za sestrinstvo - glavne sestre Doma zdravlja Karlovac.

Slijedom navedenog, Upravno vijeće je temeljem čl. 19. Statuta na prijedlog ravnateljice Doma zdravlja Karlovac jednoglasno s pet glasova ZA donijelo sljedeću

O D L U K U

Članak 1.

Odobrava se Domu zdravlja Karlovac financiranje školarine Jasmini Mikan, stručnoj prvostupnici sestrinstva na radnom mjestu pomoćnice ravnatelja za sestrinstvo – glavnoj sestri Doma zdravlja Karlovac, za 2020/2021. godinu - drugu godinu Diplomskog studija sestrinstva u Varaždinu, u iznosu od 10.662,00 kn.

Članak 2.

Ova Odluka stupa na snagu danom donošenja.

Obrazloženje

Dom zdravlja Karlovac zaprimio je 24.5.2021. godine Zamolbu gđe Jasmine Mikan, stručne prvost. sestrinstva na radnom mjestu pomoćnice ravnatelja za sestrinstvo – glavne sestre Doma zdravlja Karlovac, za financiranje školarine za 2020/2021. godinu - druge godine Diplomskog studija sestrinstva u Varaždinu.

Ravnateljica Doma zdravlja Karlovac je predložila da se zbog izuzetnog zalaganja od početka pandemije bolesti Covid-19 te stručnog i predanog rada u obavljanju poslova vezanih uz sprečavanje širenja virusa sudjelovanjem u radu Covid ambulante, organizaciji i radu na punktu na masovno cijepljenje, radu u mobilnom timu za cijepljenje, aktivnom i stručnom radu na informatičkim rješenjima evidencije cijepljenja, odobri Zamolba gđe Jasmine Mikan, stručne prvost. sestrinstva, pomoćnice ravnatelja za sestrinstvo - glavne sestre Doma zdravlja Karlovac.

Slijedom navedenog, odlučeno je kao u izreci.

**Točka 8.**

Na temelju pisanih materijala dostavljenih u prilogu Poziva za 40. sjednicu Upravnog vijeća, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

Članak 1.

Odobrava se Domu zdravlja Karlovac nabava Sanitetskih vozila, ev. broj nabave 45/2021 u Planu nabave Doma zdravlja Karlovac za 2021. godinu, procijenjene vrijednosti 544.000,00 kn.

Članak 2.

Ova Odluka upućuje se na suglasnost osnivaču Doma zdravlja Karlovac – Karlovačkoj županiji.

Članak 3.

Ova Odluka stupa na snagu danom donošenja.

**Točka 9.**

Pod točkom 9. Različito, Dom zdravlja Karlovac je izvijestio Upravno vijeće o zaprimljenim Zahtjevima za isplatu razlike plaće u razdoblju od prosinca 2016. do siječnja 2017. godine bivših zaposlenika Doma zdravlja, gđe Biserke Gržan-Ferenac, dr. med. spec. i g. Franje Cipurića, vozača. Budući da predmetni Zahtjevi nisu obuhvaćeni Odlukom Upravnog vijeća o isplati razlike plaće radnicima Doma zdravlja Karlovac, Broj: 12-663/21, donesenom na 38. sjednici održanoj 31.3.2021. godine, predloženo je Upravnom vijeću razmatranje podnesenih Zahtjeva na nekoj od sljedećih sjednica.

Po iscrpljenom dnevnom redu, rad sjednice završio je 31.5.2021. g. u 12.59 sati.

Zapisnik sastavila:

v.r. Andreja Jurković, dipl. iur.

 **PREDSJEDNIK UPRAVNOG VIJEĆA**

 **Dražen Tufeković, dr. med., spec. opće kirurgije, subspecijalist abdominalne kirurgije**

Prilog:

1. Ispis glasovanja članova Upravnog vijeća putem elektroničke pošte